Lavaret a c ' hallomp : drezi ar baradoz a zo bet digoret hag an ifern klozet ; drezi Doue zo bet anavezet , ar sperejou sklerijennet ; drezi ar peuc ' h zo deut war an douar d ' an dud a volonte vat ; drezi ar siou fall zo bet diarbennet , an urz vat diazezet ; Hi zo bet hanterourez etre an nenv hag an douar , rak an Otrou Doue a oa ganti , ha ni hon deus bet anezan diganti . Ne vije ket bet Doue ganti abaoue ar penn kentan , ma ne vije ket bet dinam ha leun a c ' hras abaoue ar penn kentan . Mar deo binniget dreist an holl gwrage , eo dre mac ' h eo bet dishenvel diouz an holl gwrage , en he C ' honsepsion dinam .